Document ID: 31990R0456

*****
ΚΑΝΟΝΙΣΜΟΣ (ΕΟΚ) αριθ. 456/90 ΤΟΥ ΣΥΜΒΟΥΛΙΟΥ
της 22ας Φεβρουαρίου 1990
σχετικά με την ανάληψη δεύτερης επείγουσας δράσης για την παροχή ορισμένων γεωργικών προϊόντων στη Ρουμανία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι θα πρέπει να προβλεφθεί η διάθεση στη Ρουμανία γεωργικών προϊόντων για τη βελτίωση του εφοδιασμού του πληθυσμού της χώρας αυτής σε τρόφιμα· ότι η Κοινότητα διαθέτει γεωργικά προϊόντα που έχουν αποθεματοποιηθεί μετά τη λήψη μέτρων παρέμβασης και ότι αυτά τα προϊόντα θα πρέπει να χρησιμοποιηθούν κατά προτεραιότητα για την υλοποίηση της προαναφερθείσας δράσης· ότι, για ορισμένα από τα προϊόντα αυτά, τα απαραίτητα μέτρα μπορούν να ληφθούν από την ίδια την Επιτροπή, κατ' εφαρμογή των ισχυόντων κανόνων·
ότι η προτεινόμενη δράση εντάσσεται κυρίως στο στόχο της ανθρωπιστικής βοήθειας και ότι θα πρέπει, κατά συνέπεια, να βασίζεται και στο άρθρο 235 της συνθήκης·
ότι οι δαπάνες της ενέργειας πρέπει να χρεωθούν, τελικά, στις πιστώσεις που διατίθενται για τη συνεργασία με τις τρίτες χώρες ·
ότι η Επιτροπή είναι αρμόδια να καθορίσει τις λεπτομέρειες εφαρμογής της παρούσας δράσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η Κοινότητα πραγματοποιεί, με τους όρους που παρατίθενται κατωτέρω, επείγουσα δράση για την παροχή, υπέρ της Ρουμανίας, ορισμένων γεωργικών προϊόντων.
Άρθρο 2
Για την εφαρμογή της παρούσας δράσης:
1. Η Κοινότητα χορηγεί δωρεάν στη Ρουμανία τα προϊόντα που είναι διαθέσιμα συνεπεία ενός μέτρου παρέμβασης, εντός των ποσοτικών ορίων που καθορίζονται στο παράρτημα.
2. Η Ρουμανία εξασφαλίζει την ανάληψη των προϊόντων στους τόπους και με τους όρους που θα της ορίσει η Επιτροπή. Τα μεταφορικά έξοδα και οι ενδεχόμενοι κίνδυνοι κατά τη μεταφορά επιβαρύνουν τη δικαιούχο χώρα.
3. Τα προϊόντα που χορηγούνται κατ' εφαρμογή του παρόντος κανονισμού δεν τυγχάνουν των καθορισμένων επιστροφών κατά την εξαγωγή και δεν υπόκεινται στο καθεστώς των νομισματικών εξισωτικών ποσών.
Άρθρο 3
Η λογιστική αξία των προϊόντων που χορηγούνται στη Ρουμανία καθορίζεται σύμφωνα με τη διαδικασία που προβλέπει το άρθρο 13 του κανονισμού (ΕΟΚ) αριθ. 729/70 (2), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (3).
Άρθρο 4
1. Η εκτέλεση της παρούσας δράσης ανατίθεται στην Επιτροπή.
2. Οι λεπτομέρειες εφαρμογής του παρόντος κανονισμού εκδίδονται, εφόσον παραστεί ανάγκη, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 (4), όπως τροποποιήθηκε τελευταία από τον κανονισμό (ΕΟΚ) αριθ. 201/90 (5), ή, κατά περίπτωση, στα αντίστοιχα άρθρα των λοιπών σχετικών κανονισμών που αφορούν την κοινή οργάνωση των γεωργικών αγορών.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 1990.

Labels: 5
3
18
6